32005R1050
L 173/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ НА КОМИСИЯТА (ЕО) № 1050/2005
от 5 юли 2005 година
за изменение на Регламент (ЕО) № 2377/1999 относно определяне на стандартите за търговия с аспержи
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), и по-специално член 2, параграф 2 от него,
като има предвид, че:
(1)
Регламент (ЕО) № 2377/1999 на Комисията (2) определя стандартите за търговия с аспержи. Приложението към настоящия регламент, в частта, която засяга минималните изисквания за качеството, предвижда стръковете да могат да се предлагат измити, но не напоени.
(2)
В този сектор е обичайна практиката белите стръкове на аспержите да се поставят в ледена вода, преди да бъдат опаковани, с цел да се избегне порозовяването им.
(3)
Поради това, за да се вземе под внимание тази практика, следва да се изменят разпоредбите относно минималните изисквания за неподходящото измиване.
(4)
Регламент (ЕО) № 2377/1999 следва да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2377/1999 се изменя съгласно приложението към настоящия регламент.
Член 2
Настоящият регламент влиза в сила на двадестия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 юли 2005 година.